**LĒMUMS**

Liepājā

|  |  |
| --- | --- |
| 2023. gada 16. novembrī | Nr.422/12  (prot. Nr.12, 42.§) |

Par zemesgabala Vecā ostmalā 1 nomas

līguma darbības termiņa pagarināšanu

Lai racionāli rīkotos ar pašvaldības mantu, kura šobrīd netiek izmantota pašvaldības funkciju izpildei, ievērojot, ka nomas līguma saistības ir izpildītas, pamatojoties uz Pašvaldību likuma 73. panta ceturto daļu, Ministru kabineta 2018. gada 19. jūnija noteikumu Nr.350 "Publiskas personas zemes nomas un apbūves tiesības noteikumi" 7., 8., 9., 17. un 137. punktu, Pievienotās vērtības nodokļa likuma 52. panta pirmās daļas 26. punktu un pārējas noteikumu 40. punktu, izskatot laivu īpašnieku biedrības "OLIMPS 1" 2023. gada 10. oktobra iesniegumu, zemes nomas līgumu, kas 2006. gada 1. decembrī noslēgts starp Liepājas pilsētas pašvaldību un laivu īpašnieku biedrību "OLIMPS 1", Liepājas valstspilsētas pašvaldības Nekustamo īpašumu jautājumu konsultatīvās komisijas 2023. gada 16. oktobra priekšlikumu (sēdes protokols Nr.18) un Liepājas valstspilsētas pašvaldības domes pastāvīgās Attīstības komitejas 2023. gada 9. novembra lēmumu (sēdes protokols Nr.11), Liepājas valstspilsētas pašvaldības dome **nolemj:**

1. Pagarināt ar 2006. gada 1. decembra nomas līgumu nodibinātās nomas tiesiskās attiecības ar laivu īpašnieku biedrību "OLIMPS 1" (reģistrācijas Nr.40008104618; juridiskā adrese: Vecā ostamala 1, Liepāja) par zemesgabala Liepājā Vecā ostmalā 1 (kadastra Nr.1700 034 0424) 6135 kv.m platībā (pielikumā) nomu biedrības darbības nodrošināšanai un laivu eliņu apsaimniekošanai uz laiku līdz 2028. gada 30. novembrim, noslēdzot jaunu zemes nomas līgumu un nemainot būtiskus līguma noteikumus.

2. Uzdot Liepājas valstspilsētas pašvaldības iestādei "Liepājas Nekustamā īpašuma pārvalde" viena mēneša laikā no lēmuma pieņemšanas dienas sagatavot līguma projektu par lēmuma 1. punktā minētā zemesgabala daļas iznomāšanu, iekļaujot tajā šādus nosacījumus:

2.1. Liepājas valstspilsētas pašvaldība neatbild par nomnieka ieguldījumiem un izdevumiem, apsaimniekojot iznomāto zemesgabala daļu;

2.2. nomnieks maksā nomas maksu 1,5% apmērā no zemesgabala kadastrālās vērtības gadā, atbilstoši iznomātajai platībai, bet ne mazāk kā valstī noteikto minimālo nomas maksu gadā;

2.3. nomnieks papildus nomas maksai nemaksā valstī noteikto pievienotās vērtības nodokli;

2.4. nomnieks šī līguma darbības laikā maksā visus nodokļus un nodevas, kas paredzēti vai tiks paredzēti Latvijas Republikas normatīvajos aktos un kas attiecas uz iznomāto zemesgabala daļu, tostarp uz iznomāto ūdenstilpes daļu;

2.5. nomnieks atbild par visu zemesgabala daļā esošo pazemes un virszemes inženiertehnisko apgādes tīklu saglabāšanu, kā arī nodrošina ekspluatācijas dienestu darbiniekiem iespēju brīvi piekļūt inženiertehniskās apgādes tīkliem;

2.6. nomnieks atbilstoši Liepājas pilsētas domes 2020. gada 17. decembra saistošajiem noteikumiem Nr.47 "Liepājas pilsētas pašvaldības teritorijas kopšanas un būvju uzturēšanas saistošie noteikumi" un citiem kārtību regulējošiem noteikumiem nodrošina iznomātās vietas un tās apkārtnes uzkopšanu;

2.7. nomniekam nodrošināt likumu un citu tiesību aktu ievērošanu ūdenstilpes, tās piekrastes aizsargjoslas un tauvas joslas izmantošanā, tajā skaitā kārtības uzturēšanas pārraudzību tauvas joslā.

3. Lēmuma 1. punktā minētam zemesgabalam kadastra vērtēšanas vajadzībām noteikt lietošanas mērķi – transporta līdzekļu garāžu apbūve (kods 11 04).

4.  Pilnvarot Liepājas valstspilsētas pašvaldības iestādes "Liepājas Nekustamā īpašuma pārvalde" vadītāju parakstīt zemes nomas līgumu.

5. Gadījumā, ja laivu īpašnieku biedrība "OLIMPS 1" viena mēneša laikā no lēmuma pieņemšanas dienas atsakās noslēgt zemes nomas līgumu, lēmums zaudē spēku un zemes nomas maksāšanas pienākums iestājas, pamatojoties uz normatīvajos aktos noteiktā kārtībā iesniegtu maksāšanas paziņojumu vai rēķinu.

6. Liepājas valstspilsētas pašvaldības izpilddirektora vietniekam īpašumu jautājumos kontrolēt lēmuma izpildi.

|  |  |  |
| --- | --- | --- |
| Priekšsēdētājs | | Gunārs Ansiņš |
| Nosūtāms: | Liepājas Nekustamā īpašuma pārvaldei, nomniekam | |